Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: szóló 2004. évi XXXIV. törvény gondozása,
Paragraph Index: 575

6. GAZDASÁGI, INFORMATIKAI ÉS HUMÁNPOLITIKAI SZAKÁLLAMTITKÁRSÁG 6.1. TITKÁRSÁG A szakállamtitkár Titkársága az általános titkársági feladatokon túlmenően ellátja a szakállamtitkár által meghatározott feladatokat. 6.2. KÖZBESZERZÉSI, TERVEZÉS-KOORDINÁCIÓS ÉS KONTROLLING FŐOSZTÁLY A Főosztály küldetése: A költségvetés tervezési és annak végrehajtását szolgáló szabályozási, valamint a kontrolling feladatok magas színtű koordinációján keresztül a minisztérium szervezeti egységeinek a szervezeti célok érdekében való összefogását és tevékenységeik összehangolását célzó vezetői feladatok támogatása. A minisztérium közbeszerzési rendszerének a jogszabályi előírásoknak megfelelő működtetése. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Tervezés-koordinációs és Kontrolling Osztály - Közbeszerzési Osztály A Főosztály stratégiai feladatai: 1. az éves költségvetés tervezése, az azt megalapozó ágazati stratégiai célok és prioritások kialakításának fejezeti szintű koordinálása, 2. a minisztérium fejezeti kezelésű előirányzatait és a minisztérium felügyelete alá tartozó intézményeket érintő szakmai feladatok, programok előzetes költségvetési forrásigényének felmérése, szakterületi egyeztetések alapján javaslat kidolgozása a prioritásokra, illetve vezetői döntésre előkészítés, 3. a Pénzügyminisztérium tervezési köriratában szereplő irányelvek figyelembevételével, a Költségvetési főosztály bevonásával a minisztérium belső tervezési köriratában általános és a kötelezően érvényesítendő tervezési követelmények meghatározása, a tervezési köriratnak a szakmai kezelők részére történő kiadása, 4. a Költségvetési törvényhez a minisztérium fejezeti szöveges összefoglalójának, valamint a fejezeti kezelésű előirányzatok szöveges indoklásának elkészítése, az intézményi háttéranyag felhasználásával a fejezeti szintű szöveges indoklás összeállítása, 5. a költségvetési, valamint a zárszámadási törvény normaszövege, illetve a költségvetést megalapozó törvények előkészítése során a minisztérium javaslatainak felmérése, összefogása, az egyeztetések során - a szakterületek közreműködésével - a minisztérium képviseletének ellátása, a törvényjavaslatokhoz benyújtott képviselői és bizottsági módosító indítványokkal kapcsolatos minisztériumi álláspont - a szakterületek közreműködésével történő - kialakítása, előterjesztése, képviselete, 6. a minisztérium fejezeti kezelésű előirányzatai felhasználására vonatkozó szabályrend kialakításának, folyamatos aktualizálásának koordinációja, 2007/63. szám valamint a fejezeti kezelésű előirányzatok felhasználásával, működtetésével kapcsolatos egyes szabályozások elkészítése, döntésre való előterjesztése, 7. a költségvetési törvényben megállapított fejezeti kezelésű előirányzatok programokra, részprogramokra történő felosztásának koordinációja a felügyeletet gyakorló szakállamtitkárok, kabinetfőnök bevonásával, és miniszteri jóváhagyásra előterjesztése, 8. a főosztály feladatkörébe tartozó jogszabálytervezetek, előterjesztések, és a minisztérium költségvetését érintő megállapodások véleményezése, szükség szerint e megállapodások előkészítésének a koordinálása, e tárgykörben vezetői felkészítők elkészítése, 9. a főosztály felügyeletét ellátó szakállamtitkár egyetértésére, jóváhagyására érkező anyagok véleményezése, szükség szerint a további egyeztetés koordinálása, 10. a főosztály felügyeletét ellátó szakállamtitkár feladatkörébe tartozó, a szakállamtitkárságon belüli szükséges koordinációs, döntés-előkészítő feladatok ellátása, 11. a minisztériumi fejezet kontrolling rendszerének kidolgozása, működtetése, 12. a rendszeres havi kontrolling jelentések elkészítése, elemzése, feldolgozása, javaslatok kidolgozása, előterjesztése a vezetés részére, 13. a Vezetői Információs Rendszer kontrolling fejezetének működtetése, 14. az előzetes és utólagos vezetői ellenőrzésről (FEUVE) szóló szabályozási feladatok ellátása, 15. kijelölés esetén a költségvetési, valamint a zárszámadási törvénytervezetek ÁSZ vizsgálatának koordinációja, 16. a közbeszerzésekkel kapcsolatos tevékenységek összefogása, 17. a közbeszerzési feladatokhoz kapcsolódó belső szabályozások karbantartása, 18. részvétel a közbeszerzési szabályozást meghatározó tárcák között működő munkacsoporti tevékenységben, a tárca megfelelő álláspontjának kialakítása, illetve koordinációja, A Főosztály operatív feladatai: 19. a minisztérium értékhatár feletti beszerzéseivel kapcsolatos szervezési, döntés-előkészítési feladatok ellátása, a közbeszerzési eljárások teljes körű lebonyolítása 20. a Közbeszerzési Bizottság munkájának szervezése és működtetése, a Közbeszerzési Bizottság titkársági teendőinek ellátása, 21. a háttérintézmények közbeszerzési eljárásainak véleményezése, javaslattétel, 22. a szakállamtitkárság részéről megkötendő szerződések felülvizsgálata, 23. a Közbeszerzési Döntőbizottság előtti képviselet ellátása a minisztérium közbeszerzéseivel kapcsolatban indult jogorvoslati eljárásban. 6.3. KÖLTSÉGVETÉSI FŐOSZTÁLY A Főosztály küldetése: A költségvetési törvény, valamint a belső szabályzatok szerint a fejezet és az Igazgatás könyvvezetési, beszámolási és pénzügyi kötelezettségeinek végrehajtása. Részvétel a fejezet tervezési folyamatában és az Igazgatás tervezésének elvégzése. A szakmai kezelők munkájának támogatása. Irányítja az intézmények gazdálkodásának felügyeletét. 2007/63. szám A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Fejezeti Osztály - GKM Igazgatási Osztály - Intézmény-felügyeleti Osztály - Forrás-támogató Osztály - Központi Illetményszámfejtési Osztály A Főosztály stratégiai feladatai: 1. a költségvetési törvénytervezet minisztériumi fejezeti kezelésű előirányzatokra vonatkozó számszaki mellékleteinek összeállítása összhangban a szakmapolitikai elképzelések pénzügyi, gazdasági megalapozását szolgáló döntésekkel, közreműködés a fejezet szöveges összefoglalójának elkészítésében, a szakterületi javaslatok számszaki ellenőrzése és rögzítése az informatikai rendszerben, 2. zárszámadási törvénytervezet minisztériumi fejezeti kezelésű előirányzatokra vonatkozó számszaki mellékleteinek és szöveges indoklásának összeállítása, ellenőrzése, 3. közreműködés a költségvetési és zárszámadási törvénytervezetek minisztériumi fejezeti kezelésű előirányzatokat érintő képviselői és bizottsági módosító indítványokkal kapcsolatos minisztériumi állásfoglalás kialakításában, 4. a szakmai kezelők által elkészített elemi költségvetés és a negyedéves előirányzat-finanszírozási tervek, kimutatások felülvizsgálata, fejezetszintű feldolgozásuk, a főosztály feladatkörébe tartozó előirányzatok negyedéves mérlegjelentéseinek, féléves és éves beszámolóinak elkészítése, 5. a fejezeti kezelésű előirányzatoknál az egységes számviteli szabályozás elkészítése a szakállamtitkár jóváhagyásához, az integrált rendszer alkalmazásával teljes körű analitikus és főkönyvi nyilvántartás vezetése, a kötelezettségvállalások nyilvántartása, a kötelezettségvállalások ellenjegyzése, a beszámolók és időközi mérlegjelentések elkészítése, azok egyeztetése a Magyar Államkincstárral az azonosítatlan bevételek és kiadások folyamatos rendezése érdekében, 6. az intézmények költségvetés-tervezési tevékenységének összefogása, részükre a tervezési körirat megküldése, a minisztériumi fejezethez tartozó költségvetési intézmények költségvetési javaslatának előkészítése a miniszter részére a szakterület egyetértésével, 7. az intézmények kincstári költségvetésének felülvizsgálata, adatszolgáltatás nyújtása a Magyar Államkincstár részére a fejezethez tartozó valamennyi kincstári ügyfél költségvetési előirányzatairól, 8. az intézmények elemi költségvetésének felülvizsgálata, a szakállamtitkár jóváhagyása után az adatok feldolgozását és ellenőrzését követően a Magyar Államkincstár részére történő továbbítása, 9. az intézmények költségvetési beszámolási tevékenységének összefogása, 10. az intézményi kontrolling rendszerhez az adatszolgáltatás kialakítása, a rendszer működtetése, az intézményi adatszolgáltatás összefogása és felügyelete, 2007/63. szám 11. a fejezethez tartozó önállóan és részben önállóan gazdálkodó költségvetési szervek költségvetési-gazdálkodási tevékenysége felügyeletének ellátása, 12. az intézmények által benyújtott, fejezeti hatáskörű előirányzat-módosítási igények előterjesztése, az előirányzat-módosítások engedélyezése, majd továbbítása a Magyar Államkincstár felé, 13. a fejezet maradvány-elszámolásának összefogása és jóváhagyásra történő előterjesztése, a fejezeti kezelésű előirányzatok előirányzat-maradványainak felülvizsgálata, 14. a fejezeti kezelésű előirányzatok költségvetési felügyeletének ellátása, az előirányzatok felhasználásáról – az adott fejezeti kezelésű előirányzat pénzügyi és számviteli feladatait ellátó szervezetek bevonásával – megbízható, átlátható információk szolgáltatása a kontrolling rendszerhez, 15. a GKM Igazgatás alcím pénzügyi, gazdálkodási feladatainak ellátása, ennek keretében a bevételi és kiadási előirányzatok tervezése, javaslat készítése a költségvetési törvényben jóváhagyott kiemelt előirányzatok jogcímek közötti felosztására, engedélyeztetésére, szabályozására, a felhasználás szabályszerűségének ellenőrzése, a kötelezettségvállalások ellenjegyzése, azok analitikus nyilvántartásának vezetése és az intézményi adatokra vonatkozó közzétételi feladatok ellátása, 16. a minisztérium felügyelete alá tartozó, jogutód nélkül megszűnt költségvetési intézmények vagyonának nyilvántartása, kezelése, követeléseik és kötelezettségeik rendezése, 17. a fejezeti önálló illetményszámfejtő hely működtetése, 18. az intézmények egyablakos kapcsolattartási rendszerének működtetése, 19. az intézmények alapító és megszüntető okiratainak, elkészítése – a szakmai és a Jogi Főosztály bevonásával -, nyilvántartása, az alapítással, megszüntetéssel összefüggő gazdálkodási feladatok ellátása, valamint az intézmények szervezeti és működési szabályzatainak elkészítésével kapcsolatos koordinációs feladatok ellátása. A Főosztály operatív feladatai: 20. fejezeti kezelésű előirányzatokkal kapcsolatos szabályzatok kialakításában való részvétel, 21. fejezeti kezelésű előirányzatok előirányzat módosításainak engedélyeztetésre történő előkészítése, illetve engedélyezése, 22. a fejezeti kezelésű előirányzatok analitikus nyilvántartása fejezetszinten, 23. az intézmények számszaki költségvetési javaslatának a miniszter jóváhagyását követő összesítése, és szöveges indoklással ellátott megküldése a pénzügyminisztériumnak, 24. az költségvetési intézmények negyedéves mérlegjelentéseinek ellenőrzése, feldolgozása, a Magyar Államkincstár részére megküldése, 25. az intézmények féléves és éves beszámolóinak feldolgozása, ellenőrzése, a Magyar Államkincstár részére megküldése, és az éves beszámoló jóváhagyásra előterjesztése, 26. az intézmények előző évi előirányzat-maradvány elszámolásának felülvizsgálata, 27. az intézmények zárszámadási törvénytervezetekhez tartozó szakmai mellékleteinek összesítése, szöveges indoklás összeállítása, 2007/63. szám 28. az intézmények támogatási és kiadási, valamint bevételi előirányzatai alakulásának nyilvántartása, az évközi Országgyűlés, Kormány, fejezeti és intézményi hatáskörben végrehajtott előirányzat-módosítások analitikus vezetése, 29. havi rendszerességgel adatszolgáltatás készítése a fejezethez tartozó költségvetési intézmények tartozásállományáról, előirányzat felhasználásáról, az intézmények negyedéves előirányzat finanszírozási tervének összesítése, 30. az intézmények és fejezeti kezelésű előirányzatok nyilvántartással összefüggő feladatainak - cím, besorolás, új cím esetén államháztartási egyedi azonosító kérése, számlanyitás, számla megszüntetése stb. - ellátása, a törzsadattárat érintő adatszolgáltatások elkészítése, a Magyar Államkincstár felé a fejezethez tartozó költségvetési szervek átalakításával, megszűntetésével kapcsolatos feladatok végrehajtása, 31. az intézmények havi időarányos keretnyitásának engedélyezése, 32. előterjesztés készítése a Magyar Államkincstár felé - a minisztérium felügyelete alá tartozó költségvetési intézmények által kezdeményezett - előirányzat keretnyitás előrehozásáról, 33. az intézmények közérdekű adatainak megjelenítésével kapcsolatos teendők szabályozása, 34. közreműködés a fejezeti kezelésű előirányzatok felhasználásának szabályozásában, 35. a fejezeti tartalék felhasználásának engedélyeztetésével összefüggő feladatok ellátása a bevételek és a lekötött kiadások analitikus nyilvántartásának elkészítésével az integrált pénzügyi-számviteli rendszerben, 36. igény esetén tárcaközi bizottságok munkájában részvétel, 37. részvétel a minisztérium Közbeszerzési Bizottságában, a költségvetési szakmai szempontok érvényesülésének biztosítása érdekében, a meghirdetett közbeszerzések előzetes kötelezettségvállalásának rögzítése az Integrált pénzügyi számviteli rendszerben és intézkedés megtétele a Kincstári bejelentéshez, 38. általános költségvetési adatszolgáltatás ellátása, 39. az Állami Számvevőszék, a Kormányzati Ellenőrzési Hivatal által kezdeményezett, valamint a felügyeleti ellenőrzéshez teljesítendő információés adatszolgáltatás biztosítása, 40. a GKM Igazgatás alcím költségvetési előirányzatai teljesítésének nyilvántartása, a jogszabály által előírt, és az egységes fejezeti szintű számviteli szabályozási és mérlegkészítési kötelezettségek teljesítése, 41. a bel-és külföldi kiküldetések költségeinek elszámolása, a külföldi kiküldetések költségeinek blokkszintű felosztásában való közreműködés, a keretfelhasználásról nyilvántartás vezetése és a kapcsolatos számviteli feladatok végzése, a más intézmények által támogatott kiküldetési költségek megtérítésének felügyelése, a minisztériumi bankkártyák ügyintézésével kapcsolatos feladatok intézése, 42. készpénzforgalom bonyolítása és házipénztár működtetése, 43. a minisztériumi személyi juttatások előirányzatával kapcsolatos gazdálkodás koordinálása, a Humánigazgatási Főosztály közreműködésével: a Humánigazgatási Főosztály adatszolgáltatása alapján a személyi juttatások tervezése, jogcímenkénti felosztási javaslatának elkészítése és engedélyeztetése, jogszabályok, belső szabályzatok szerinti felhasználása, 2007/63. szám illetve pénzügyi ellenjegyzése és teljesítése, nyilvántartása, az intézményi jelentőfelelősi feladatok ellátása és az ebből eredő egyes adatszolgáltatások, a magánnyugdíj pénztárak részére adatszolgáltatás, 44. a Humánigazgatási Főosztály adatszolgáltatása alapján a természetbeni juttatások, illetve a "cafeteria" rendszerbe bevont költségtérítésekkel kapcsolatos beszerzések és értéktárolási feladatok ellátása, pénzügyi teljesítések és a teljesítések nyilvántartása, 45. a minisztériumi dolgozók lakáscélú támogatásához kapcsolódó kölcsönök számlakezelésével összefüggő feladatok ellátása, a Lakásügyi Bizottságba tag delegálása, 46. a GKM Igazgatás kezelésében lévő vagyontárgyak, valamint a mérlegében szereplő részesedések nyilvántartásának vezetése, a vagyonban bekövetkezett változásokról a Kincstári Vagyoni Igazgatóság értesítése a Vagyongazdálkodási Főosztály adatszolgáltatása alapján, 47. a minisztériumi költségvetési gazdálkodás IT rendszer szakmai rendszergazdai feladatok végzése, 48. az intézmények gazdasági vezetői kinevezésének véleményezése. 49. a gazdálkodás körében elkövetett szabálytalanságok kezelésének operatív felelőse és szakmai összefogója, 50. a munkáltatói igazolások kiadása az alkalmazott bérszámfejtő rendszerből, 51. a bér- és járulék-kifizetések engedélyezése, kiadási utalványrendelet elkészítése a könyvvezetésre alkalmazott integrált számítástechnikai rendszerben, 52. a személyi jellegű kifizetések maradványösszegének kalkulációja és folyamatos figyelemmel kísérése a könyvvezetésre alkalmazott integrált számítástechnikai rendszerben, 53. a személyi jellegű kifizetésekkel kapcsolatos adó-, nyugdíj és egészségpénztári, valamint a járulékbevallások elkészítése, APEH Ügyfélkapun történő elküldése, adó- és járulék-folyószámlák egyeztetése a pénzügyi teljesítésekkel, 54. az alkalmazott integrált számítástechnikai rendszer szakmai követelményeknek és a hatályos törvényi szabályozásnak megfelelő működésének felügyelete, az ennek biztosításához szükséges változtatások kezdeményezése az Informatikai Főosztály és a főosztályvezető felé, 55. az alkalmazott integrált számítástechnikai rendszer felhasználóinak szakmai támogatása a főosztályon, és a főosztályon kívül egyaránt, írásos segédanyagok készítése a felhasználók számára, 56. kapcsolattartás a rendszertámogatást biztosító szerződött társasággal, 57. részvétel az egyéb számítástechnikai rendszerekhez való kapcsolódás kialakításában, működéskorszerűsítési feladatokban, 58. részvétel a főosztályi belső szabályozás kialakításában, a főosztály folyamatszervezési feladatainak elvégzése, 59. törzsadat- és jogosultsági rendszer karbantartása az alkalmazott integrált számítástechnikai rendszerben, 60. felhasználók oktatása, új felhasználók felkészítése vizsgáztatással az alkalmazott integrált számítástechnikai rendszerben, 61. a miniszter által felügyelt költségvetési intézményeknél a vezetők javadalmazási kérdéseinek és a teljesítményértékelésének döntés előkészítésének koordinálása. 62. az intézmények szervezeti és működési szabályzatainak elkészítésével kapcsolatos koordinációs feladatok ellátása. 2007/63. szám 6.4 HUMÁNIGAZGATÁSI FŐOSZTÁLY A Főosztály küldetése: A minisztérium stratégiájának megfelelő emberi erőforrás stratégia operatív megvalósítása és működtetése, támogatása munkatársaik menedzselésében, a megfelelő emberi erőforrás módszerek, technikák és rendszerek biztosítása e feladatok ellátásához a közszolgálati jog keretei között. A Főosztály munkáját főosztályvezető vezeti, akit az általános jogkörű főosztályvezetőhelyettes helyettesít. Főosztály a következő osztályokra tagolódik - Humánpolitikai Osztály - Nemzetközi Kapcsolatok Szervezési Osztály A Főosztály stratégiai feladatai: 1. a miniszter feladat- és hatáskörébe tartozó humánpolitikai döntések előkészítése, végrehajtása, 2. a minisztérium humánpolitikai tárgyú belső szabályzatainak (Közszolgálati Szabályzat, közszolgálati adatvédelmi szabályzat, a lakáscélú támogatási rendszeréről szóló szabályzat) kidolgozása és folyamatos aktualizálása, 3. a minisztériumi köztisztviselők, ügykezelők, munkavállalók (a továbbiakban együttesen: munkatársak) tekintetében a felvételi/kiválasztási és pályázati rendszer működtetése, 4. a minisztériumi létszám-gazdálkodással összefüggő feladatok ellátása, 5. a Belső Fejlesztési Főosztály szakmai támogatásával a munkatársak képzési és továbbképzési rendszerének kialakítása, a minisztériumi munkatársak továbbképzésével, EU-s képzéssel, továbbképzéssel kapcsolatos feladatok koordinálása és lebonyolítása, a minisztérium költségvetési fejezet intézményei képzési és továbbképzési tevékenységének felügyelete, a fejezeti szintű terv összeállítása. A Főosztály operatív feladatai: 6. általános (rutin) oktatások szervezése és igények felmérése, 7. a fontos és bizalmas munkakörökről, valamint a biztonsági ellenőrzés szintjéről, az egyes munkaköri megnevezésekről, valamint a miniszter irányítása alatt álló szervek közalkalmazottainak vagyonnyilatkozat tételéről szóló miniszteri rendeletek kidolgozása, módosítása, 8. a minisztériumban foglalkoztatott munkatársakkal, valamint a minisztérium felügyelete alá tartozó költségvetési intézmények és gazdasági társaságok vezetőivel kapcsolatos, jogszabályban meghatározott humánpolitikai teendők ellátása, részvétel a Tulajdonosi és Intézmény-felügyeleti Bizottság munkájában, 9. a köztisztviselői minősítési és teljesítményértékelési rendszer működtetése, a munkatársak javadalmazási és juttatási rendszerének kidolgozása, a munkatársak jóléti ellátási és szociális támogatási rendszerének kialakítása, fejlesztése, 2007/63. szám 10. adatszolgáltatás a személyi juttatások tervezéséhez, felhasználásához és ellenőrzéséhez, 11. a „cafeteria” rendszer működtetése, 12. a minisztérium állományába tartozó köztisztviselők jogviszonyát érintő közszolgálati feladatok ellátása, az ezzel összefüggő nyilvántartás és az állami adatszolgáltatási feladatok ellátása, a közszolgálati jogviszonnyal (munkaviszonnyal) kapcsolatos igazolások kiadása, 13. a jogszabályokban meghatározott nemzetbiztonsági ellenőrzések előkészítése, 14. tárcaképviselet biztosít a más minisztériumok által működtetett képzési és továbbképzési bizottságokban, illetékesség szerint részt vesz a minisztériumot is érintő közoktatási, szakképzési, felsőoktatási, felnőttképzési álláspontok kialakításában, 15. kapcsolattartás a minisztériumi érdekképviseleti szervezetekkel, 16. az állami és miniszteri kitüntetések és díjak adományozásával kapcsolatos feladatok ellátása, a Kitüntetési Bizottság titkársági feladatainak ellátása, 17. a Lakásügyi Bizottság elnöki és titkársági feladatainak ellátása, 18. a nyugállományú köztisztviselőkkel való kapcsolattartás, 19. szakmai támogatás nyújtása a korkedvezményes nyugdíjazási kérelmek elbírálásával kapcsolatos ágazati felügyeleti vélemény összeállításához 20. a minisztérium képviselete munkaügyi perekben, 21. az ideiglenes külföldi kiküldetések szervezésével, bonyolításával összefüggő feladatok ellátása, az utazási keret felosztása és ellenőrzése, az úti-jelentések regisztrálása, nyilvántartása; a tárca hivatalos anyagainak (idegen nyelvre/-ről történő) fordításával kapcsolatos teendők ellátása. 6.5. INFORMATIKAI FŐOSZTÁLY A Főosztály küldetése: Tudásbázison alapuló IT szervezet által menedzselt rendszer, amely hozzájárul a vezetői munka színvonalának, és hatékonyságának emeléséhez a munkatársak napi tevékenységének korszerű és biztonságos támogatása mellett. A Főosztály munkáját főosztályvezető vezeti, akit az általános jogkörű főosztályvezetőhelyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. informatikai stratégia kialakítás, éves terv készítése, 2. a minisztérium IT működés fejlesztésének, tervezése, irányítása, felügyelete, támogatása, 3. IT szabályzatok készítése, karbantartása, ellenőrzések kezdeményezése, értékelése, 4. a minisztérium költségvetési fejezetébe tartozó intézmények (ágazat) informatikai tevékenységének tárca szintű felügyelete, a kormányzati és az ágazati informatikai stratégia érvényesítése. A Főosztály operatív feladatai: 5. a minisztérium képviselete a kormányzati informatikai munkában, részvétel szakmai munkabizottságokban, 2007/63. szám 6. a kormányzati informatikai fejlesztések minisztériumi megvalósítása, részvétel kormányzati pilot projektekben, 7. a minisztérium adatgazdálkodásának informatikai támogatása, 8. az informatikai tárgyú jogszabály-tervezetek, kormány-előterjesztések véleményezése, az informatikai szabályozást megvalósító egyéb rendelkezések, eljárási rendek, valamint hazai és nemzetközi szakmai elemzések véleményezése, figyelése, 9. informatikai oktatások kezdeményezése, 10. a minisztériumban történő IT alkalmazások, módszertanok bevezetésére irányuló kezdeményezés, végrehajtás, monitorozás, továbbfejlesztés, 11. a Központi Szolgáltatási Főigazgatóság felügyelete alá került IT üzemeltetés monitoringja, 12. a minisztériumi domainek gondozása, 13. informatikai projektek kezdeményezése, irányítása, szakmai támogatása, 14. a minisztérium IT adatvagyonának felügyelete, a főosztályok szakmai irányítása alapján kezelt statisztikák, átvett és előállított adatbázisok rendszerbe integrálása. 15. a különböző hazai és külföldi adatbázisokhoz, elektronikus kiadványokhoz történő hozzáférés és a jogszabályi keretek között engedélyezett másodlagos adatátvétel biztosítása 16. informatikai alkalmazások minőségbiztosításának kezdeményezése, IT auditok kezdeményezése, szakmai támogatása, 17. az OSAP adatgyűjtések informatikai koordinációja, közreműködés a minisztérium OSAP adatokat tartalmazó információs rendszerének, kialakításában.

Source: https://magyarkozlony.hu/hivatalos-lapok/1330e90a3dc049f3c839c496f1fa1253d39f75ba/dokumentumok/cfb7404ce61818cdad5ec2934f76ce18c80e0745/letoltes